રામપુર (યુપી): મેરઠથી લખનૌ જઈ રહેલી રાજ્યરાની ઈન્ટરસિટી એક્સપ્રેસ (ટ્રેન નં. ૨૨૪૫૪)ના આઠ ડબા રામપુર નજીક કોશી નદીના પુલ પાસે આજે સવારે ૮.૦૦ વાગ્યાની આસપાસ પાટા પરથી ઊથલી પડતાં અનેક પ્રવાસ યાત્રીઓ ઘાયલ થયા હતા. રેલવે પ્રધાન સુરેશ પ્રભુએ આ અકસ્માતનાં કારણો તપાસવા માટે તપાસના આદેશ જારી કરી દીધા છે અને જેમની પણ ભૂલ હશે તેમની સામે કડક કાર્યવાહી કરવામાં આવશે તો બીજી બાજુ ઉત્તર પ્રદેશના મુખ્ય પ્રધાન યોગી આદિત્યનાથે અકસ્માતમાં ઘાયલ થયેલાઓ માટે વળતરની તાત્કાલિક જાહેરાત કરી દીધી હતી. ગંભીર રીતે ઈજાગ્રસ્તોને રૂ. ૫૦,૦૦૦ અને નજીવી ઈજા પામનારને રૂ. ૨૫,૦૦૦ની આર્થિક સહાય આપવામાં આવશે.